Opret Kobjælde.

Det er måske ikke en plante, der siger de fleste det store. Men i den danske nationalpark Mols Bjerge på undersiden af Jyllands næse er man meget bevidst om Opret Kobjælde.

Det er en sjælden plante, og 20 procent af hele verdens bestand vokser i Danmark.

Men i Mols Bjerge har de måttet konstatere, at plantetyve har været på spil.

Hvor planten flere steder før stod, glimrer den nu ved sit fravær.

- Der er gravet huller, hvor planterne er væk, siger Jens Reddersen, der er biolog i nationalparken.

Og det er tyveri.

- Man må godt plukke blomster og planter i naturen, men ingen har ret til at grave planter op. Så er det jo stjålet, siger han.

På Facebook er nationalparkens brugere heller ikke tilfredse med deres medmennesker.